  Виталий Пронин Удмуртиысь «Калык фронт» инкуазез утёнъя «Эко Регион» но «Зелёный паровоз» огазеяськонъёсын валче ӵуказе, 22-тӥ июне, жуг-жаг возён интыосты утялтыны потозы. Та ӟеч уж борды итӥськыны ӧтё вань мылкыд карисьёсты. Общественникъёс чылкытатӥськон ужрадъёссэс ортчытозы Ижын, Пичи Пурга, Сюмси, Сьӧлта, Ува ёросъёсын. Кылсярысь, Пичи Пургала котырысь 2 свалка утялтэмын луоз. Жагез октон-калтон тӥрлык висъялоз администрация.Таӵе ӟеч ужрадъёс ортчозы «Бадӟым чылкытатӥськон» программаез быдэсъян улсын. Инкуазез утисьёс сое сӥзё Кайгырон нуналлы. Тодады вайытон понна, 22-тӥ июне 76 ар талэсь азьло фашистъёс СССР вылэ омырскизы.Ужрадэ пыриськыны мылкыд карисьёсты люкаськыны ӧтё:Ижын  - 10 часлы К. Либкнехт урамысь 66-тӥ юрт вӧзы;Пичи Пурга ын - 11 часлы Ялан ӝуась тыл доры;Сюмсиын - 10 часлы ёрос администрацилэн юртэз доры;Сьӧлталан - 13 часлы ёрос администрацилэн юртэз вӧзы;Уваын - 10 часлы  ёрос администрацилэн юртэз вӧзы.Ангелина Снигирёва  